# Tātauira Marohitanga o Te Tahua o Te Pūnaha Hihiko: Vision Mātauranga 2024

Me whakamahi i tēnei tātauira hei whakaoti i tō marohitanga mō Te Tahua o Te Pūnaha Hihiko: Vision Mātauranga 2024. Mō ngā mōhiohio o tēnei āheinga pūtea, tirohia ā mātou [paetukutuku](https://www.mbie.govt.nz/science-and-technology/science-and-innovation/funding-information-and-opportunities/investment-funds/te-tahua-whakakaha-o-te-punaha-hihiko-vision-matauranga).

Mā te tuku i te marohitanga, e whakaae ana koe ki ngā [Kaupapahere pūtea, ngā ture me ngā here a MBIE](#_MBIE’s_funding_policies,).

Nōu te haepapa ki te whakarite i ngā rōpū katoa i tohutorotia i tō marohitanga:

* ki te whakaū i te tika o ā rātou taipitopito whaiaro, me te āhua me te nui o tā rātou whai wāhi ki ngā mahi i whakamāramatia i roto i te marohitanga
* ki te pānui, me te whakaae ki ngā ture me ngā here o te tuku marohitanga me ngā mōhiohio ka pānuitia e mātou ki te iwi tūmatanui.

### Ngā Herenga Whakaoti me te Tuku Marohitanga

* Whakamahia tēnei tātauira hei whakaoti i tō marohitanga ki MS WORD, ka kape i ngā kiko ki tā mātou [Pūnaha Whakahaere Haumi (IMS).](https://ims.msi.govt.nz/myfrst/)
* Mēnā kāore ō āheinga ki te IMS, me [tono āheinga ki te IMS](https://view.officeapps.live.com/op/view.aspx?src=https%3A%2F%2Fwww.mbie.govt.nz%2Fassets%2Finvestment-management-system-access-request-form.docx&wdOrigin=BROWSELINK) i mua i te whakaoti i tō tono. Tēnā me tono āheinga koe i te kotahi wiki i mua i tō tuku i tō tono.
* Me urupare ki ngā pātai katoa, ka whakamahi i ngā upoko ririki mēnā he āwhina tērā kia māmā ake te pānui.
* Kaua e whakamahi pikitia, kauwhata me ngā kuputoro.
* Me whakaoti i tō tono i mua i te poupoutanga o te rā, 11 o Ōketopa 2023. Ina whakarerekētia tēnei rā, ka whakamōhiotia koe mā te īmēra, ka tāia hoki ki te paetukutuku a MBIE. E tāpiritia ai koe ki tēnei rārangi whakamōhio ā-īmēra, tēnā [ohauru](https://confirmsubscription.com/h/r/518BD57FB2880987) ki te whiwhi kōrero hou.

## Tātauira Marohitanga

### Wāhanga 1: Whakarāpopoto

|  |
| --- |
| * 1. **Tau Pakihi Aotearoa (NZBN)**

Ka tīkina tēnei i ngā mōhiohio kaiwhakamahi IMS.Mēnā kāore he NZBN e whakaatu mai ana i raro, tēnā whakapā atu ki IMSsupport@mbie.govt.nz me tō tau pakihi. |
| * 1. **Tau Rēhita**

Mēnā he Tarahiti, he Manatōpū, he Kamupene rānei, ka kitea tō tau rēhita i konei, ka tīkina ēnei mōhiohio i ngā mōhiohio kaiwhakamahi IMS.Mēnā kāore he tau rēhita e whakaatu mai ana i raro tēnā whakapā atu ki IMSsupport@mbie.govt.nz me tō tau pakihi. |
| * 1. **Tapeke o te Pūtea MBIE e tonoa ana**

Ka aunoa te whakakī haere i tēnei mōhiohio mai i te pūtea i tonoa i raro i te wāhanga-iti o Te Mahere Pūtea. |
| * 1. **Taitara o te kaupapa**

Homai he ingoa whakamārama mō tō marohitanga.Kaua e whakauru kupu rāpoto. Ka whakamahia tō taitara poto hei tohutoro i ia rā.Whakaurua tō whakautu ki konei... |
| * 1. **Ngā tau whiwhi pūtea**

Tautuhia te maha o ngā tau e tono pūtea ana koe (kotahi, e rua tau rānei).Whakaurua tō whakautu ki konei... |
| * 1. **Te rā tīmata me te rā mutunga o te kaupapa**

Tautuhia te rā tīmata me te rā mutunga o te hōtaka mahi. Me tīmata ngā hōtaka mahi hei te 1 o Hune 2024, ā, ka whakahaeretia ngā mahi, atu ki te 2 tau (kaua e hipa i te 31/05/2026).Whakaurua tō whakautu ki konei... |
| * 1. **Kaiwhakapā matua**

Homai te ingoa, te īmēra me te nama waea o tō kaiwhakapā matua. Me whaimana tēnei tangata ki te kōrero i tō marohitanga ki a mātou, ā, ka whiwhi i ngā whakawhiti kōrero, kōrero hou hoki a MBIE.Whakaurua tō whakautu ki konei... |
| * 1. **Kaiwhakapā tuarua**

Homai te ingoa, te īmēra me te nama waea o tō kaiwhakapā tuarua. Me rerekē tēnei kaiwhakapā tuarua i tō kaiwhakapā matua.Whakaurua tō whakautu ki konei... |

### Wāhanga 2: Māraurautanga

|  |
| --- |
| * 1. ****Māraurautanga****

Me whakaū i te tutukitanga o tō tono i ngā paearu māraurau o te Tahua i raro nei. Ki te kore te tono e ū ki ēnei paearu, ka whakakorea te tono pūtea i runga i ngā take māraurau. Ko ētahi o ngā paearu māraurau:* + Kei Aotearoa te whakahaere ā-Kirimana, otirā he hinonga manature kotahi, e taea ai te whiwhi, me te whakahaere pūtea mai i a mātou.
	+ He whakahaere rangahau, he kairangahau takitahi rānei te whakahaere ā-Kirimana, ngā whakahaere Rangapū rānei.
	+ He whakahaere Māori te whakahaere ā-Kirimana, ngā whakahaere Rangapū rānei
	+ Ka whakahaeretia te nuinga o ngā mahi i roto o Aotearoa. Ki te kore, kōrero mai i ngā take ka tū ngā mahi ki waho ake o Aotearoa.
	+ Kāore i roto i tō hōtaka mahi ngā āhuatanga inaki kua utua kētia e tētahi tari kāwanatanga.

Mēnā e tāria ana tētahi whakatau pūtea i tētahi atu tari kāwwanatanga (hei tauira, te National Science Challenges), tukua mai ngā taipitopito o te tari tuku pūtea me ngā wāhi inaki o ngā hōtaka mahi.* + Kāore he ākonga whare wānanga wā-ukiuki kei roto i tō ranga mahi.
	+ Kāore tō hōtaka mahi e heipū ana ki ngā ākonga kura.
	+ Me kore tō marohitanga e whai hua mā tētahi rōpū kāwanatanga o Rūhia (tae atu ki, engari kāore e whāiti ki, te tautoko i ope tauā o Rūhia, ngā mahi haumaru rānei), tētahi atu rōpū i waho o te kāwanatanga rānei e tirohia ana tērā pea kei te whai wāhi ki te riri.
	+ Kōrero mai ko tēhea te kaupapa e tonohia ana e koe, arā ko te Kaupapa Ika Tauhou, te Kaupapa Tūhono rānei (kaua ngā mea e rua).

Mēnā e tono ana koe i ngā pūtea Kaupapa Ika Tauhou, me homai te(ngā) ingoa o te(ngā) tangata ka noho hei ika tauhou, me te tuku mai i ō rātou CV ki tēnei tono i roto i te wāhanga o Te Ranga Mahi.* + Tautohua te(ngā) tāhū a Vision Mātauranga e whakatauhia ana e tō marohitanga:
	+ Auaha ā-Iwi Taketake: Te whai wāhi ki te tipuranga ōhanga mā te rangahau me te whanaketanga kōhure
	+ Taiao: Te whakatutuki i te toitū ā-taiao mā roto i ngā hononga o ngā iwi me ngā hapū ki te whenua me te moana
	+ Hauora/Oranga: Te whakapiki i te hauora me te oranga ā-pāpori
	+ Mātauranga: Te tūhura i te mātauranga iwi taketake me te pūtaiao, te auaha hoki
	+ he mea waihanga-ngātahi tō marohitanga ki te(ngā) whakahaere Hoa Rangapū.
	+ Me whakauru e koe tētahi reta e kī ana he mea waihanga-ngātahi te hōtaka mahi e ngā rōpū e rua, ā, he mea waitohu e te rōpū tuku Kirimana me te (ngā) rōpū Rangapū.

Kia kōwhirihia e koe te kōnae hei tukuake, pāwhiri i te "Tiaki" i raro, mā tēnei e tukuake i te tuhinga.Ko ngā tuhinga ka tukua ake e koe, ka hurihia hei PDF. Tēnā huakina te momo PDF ki te titiro mēnā he ōrite ki tō tuhinga taketake.Kia mōhio ake, ka kotahi mineti pea ki te whakawhiti hei PDF.Whakautu Āe/Kāo |

### Wāhanga 3: Āheinga Whakahaere

|  |
| --- |
| **3.1 **Whakahaere tuku kirimana****Tīpakohia te momo, te wāhanga me te rohe o tō whakahaere.Mēnā he whakahaere Rangahau te whakahaere Kirimana, me uru he whakahaere Māori ki te(ngā) whakahaere rangapū (whakawhiti rānei).Whakaurua tō whakautu ki konei... |
| * 1. **Whakahaere rangapū**

Tuhia te ingoa roa o tō(ō) whakahaere rangapū, te momo, te wāhanga me te rohe hoki mō ia whakahaere Rangapū. Tērā pea he whakahaere Rangahau, he whakahaere Māori, he kairangahau takitahi rānei.Tērā pea he neke atu i te kotahi te whakahaere Rangapū i tō marohitanga.Mēnā he whakahaere Rangahau tō whakahaere Kirimana, me uru he whakahaere Māori hei whakahaere Rangapū (whakawhiti rānei).Whakaurua ō whakautu ki konei….I roto i te 300 kupu, iti iho rānei, whakamāramatia te hononga me te whai wāhitanga o ia whakahaere (hei tauira, te āhei ki ngā rauemi, taputapu motuhake, whakaaetanga mai i te tangata whenua, tae atu ki te hōkaitanga, tauākī Kaupapa mai i te hapori o ngā tikanga e whakaatu ana i tō tiaki i ngā mahi, te pūtea-taupuhi hoki, aha atu.)Whakaurua ō whakautu ki konei…. |
| * 1. **Ngā pānga iwi**

**Ko wai te iwi e whai wāhi ana ki tō tono pūtea.**Whakaurua tō whakautu ki konei…. |

### Wāhanga 4: Marohitanga

|  |
| --- |
| * 1. **Tauākī tūmatanui**

I te 300 kupu, iti iho rānei, kōrerotia mai te kaupapa o tō rangahau i roto i te reo e mārama ai te iwi. Tēnā whakamāramatia he aha te hiahia ki tō rangahau, ka pēhea tō whakatutuki i ō whāinga, he aha ngā hua ka puta i tō rangahau, ā, ko wai ngā kaiwhiwhi painga hoki o te rangahau.Ka taea te whakauru i ngā taipitopito whakapā hei tānga. Kaua e whakauru i ngā mōhiohio matatapu, he tohutoro, he kuputoro, he whakaahua, he ataata, he oro rānei.Mēnā ka whiwhi pūtea tō kaupapa, ka tāia tō Tauākī Tūmatanui ki tā mātou paetukutuku, ā, tērā pea ka whakamahia e mātou i te whaitua tūmatanui. Mā te tuku mai i tēnei tauākī, e whakaae ana koe kia tukua tūmatanuitia ngā kōrero.Whakaurua tō whakautu ki konei... |
| * 1. **Whakarāpopoto o te Kaupapa**

I te 600 kupu, iti iho rānei, āta whakamāramatia te whāinga whānui o tō marohitanga rangahau, ā, me te āhua o tō whakatutuki i taua whāinga. Me whakauru:* + he aha te hiahia ki tō rangahau (te take, te raru rānei e whakatauhia e koe),
	+ he aha tāu e marohitia nei (tō whakapae me tō huarahi pūtaiao), ā,
	+ he aha ngā hua, ngā pānga me ngā putanga rānei e matapaetia ana, ka pēhea te whakatutuki, ā, mā wai, ko wai rānei e whai hua ana.

Ko te whakarāpopoto o te Kaupapa he āheinga ki te whakahuataki i ō rangahau ki a mātou o MBIE me ngā Kaiaromatawai. Me kōrero tauwhāiti, ā, me mārama te whakatakoto i tō rautaki me tō tikanga rangahau. Me mārama te whakaatu i te take, te raru rānei, te hunga pānui, me ngā tūpono pāpātanga o tō kaupapa.Kaua e whakauru tohutoro, he kuputoro, he whakaahua, he ataata, he oro rānei.Whakaurua tō whakautu ki konei... |
| * 1. **Paearu aromatawai - Whanaketanga tangata, hononga me ngā pūkenga (25%)**

**Pātai Matua: I te 300 kupu, iti iho rānei, whakamāramatia te whānuitanga o ngā pūkenga, te āheinga, ngā whatunga, ngā hononga me ngā arawātea rangahau wā-roa ka ara ake pea, ka toitū ake pea i te hōtaka mahi kua marohitia?****Ka whai whakaaro ngā kaiaromatawai ki ēnei:*** + **ka pēhea te kawe a tō marohitanga i ngā mahi ki tua o ngā 'mahi o ia rā' mō ngā rōpū e whai wāhi ana?**
	+ **ka pēhea te hua mai o te āheinga, ngā whatunga me ngā hononga, hei tauira, te hanganga o tētahi rangapūtanga hou i waenga i tētahi rōpū Māori me tētahi rōpū Rangahau?**
	+ **he pēhea te whānui o te whakawhanake āheinga toitū me ngā pūkenga o te hunga whai wāhi ki tō hōtaka mahi?**
	+ **ka pēhea te hua mai o ngā mahinga ngātahi me ngā hua wā-roa i tua rā anō o te wā o te hōtaka mahi kua marohitia, i tēnei rangapūtanga hou?**

**Kaua e whakauru kuputoro, whakaahua, ataata, oro rānei.**Whakaurua tō whakautu ki konei... |
| * 1. **Paearu aromatawai - Te āheinga ki te whakatutuki mahi (25%)**

**Pātai Matua: I te 300 kupu, iti iho rānei, whakamāramatia te tūpono whakatutuki i ngā putanga o tō hōtaka mahi kua marohitia?****Ka whai whakaaro ngā kaiaromatawai ki ēnei:*** + **e whai ana te ranga mahi i te mana whakaae tika ki te whakahaere i tēnei mahi?**
	+ **e whai ana ngā rōpū whai wāhi katoa i ngā rauemi me te tautoko e tika ana?**
	+ **e tutuki ana i tō mahere hei kawe i te hōtaka mahi kua marohitia ngā putanga me ngā whanaketanga āheinga e matapaetia ana?**
	+ **he aha te pānga o te kounga, te tautōhito me ngā pūkenga o te ranga ki ngā kaupapa o te hōtaka mahi kua marohitia?**
	+ **e tika ana te whai rauemi o tō hōtaka mahi, tae atu ki te taha whakahaere, whakaruruhau me ngā whakaritenga tautoko?**
	+ **kua tautohua e koe ngā uauatanga o te kawenga me te whakarite i tētahi mahere whakamauru?**

**Kaua e whakauru kuputoro, whakaahua, ataata, oro rānei.**Whakaurua tō whakautu ki konei... |
| * 1. **Paearu aromatawai - Ngā putanga o Vision Mātauranga (25%)**

**Pātai Matua: I te 300 kupu, iti iho rānei, whakamāramatia te whānuitanga o te tautoko a te marohitanga i te kaupapahere o Vision Mātauranga me te tautoko i te huakitanga o te pitomata pūtaiao me te auaha o te mātauranga Māori, ngā rauemi me ngā tāngata, e whai hua ai a Aotearoa?****Ka whai whakaaro ngā kaiaromatawai ki ēnei:*** + **e hāngai ana ngā hua e matapaetia ana ki ngā wawata o te whakahaere Māori?**
	+ **ka whanaketia te āheinga me te hautūtanga o ngā kairangahau Māori?**
	+ **ka tuarihia ngā putanga o te kaupapa ki ngā rōpū Māori whai wāhi, whānui rānei?**
	+ **ka pēhea te whakatau a tō marohitanga i ngā tāhū a Vision Mātauranga i tīpakohia?**
	+ **ka whakauru tō marohitanga i te pūtaio, te hangarau me te mātauranga Māori?**
	+ **ka hua mai ngā putanga 'kōhure', 'auaha' rānei i tō marohitanga?**

**Kaua e whakauru kuputoro, whakaahua, ataata, oro rānei.**Whakaurua tō whakautu ki konei... |
| * 1. **Paearu aromatawai - Ngā hua ki te rangahau, te pūtaiao me te hangarau (25%)**

**Pātai Matua: I te 300 kupu, iti iho rānei, whakamāramatia te āhua o ngā hua o te pikinga āheinga, raukaha, pūkenga me ngā whatunga i te rāngai Rangahau, Pūtaiao me te Hangarau (RS&T), ā, me te whakatutuki i ngā whāinga me ngā putanga o te kaupapahere a Vision Mātauranga?****Ka whai whakaaro ngā kaiaromatawai ki ēnei:*** + **ka whakapiki tō marohitanga i ngā pūkenga, te raukaha, te āheinga me ngā whatunga i waenga i te Māori me te pūnaha pūtaiao me te auaha?**
	+ **ka whakapiki anō tō kaupapa i te mārama ki te āhua o te whai wāhi a te RS&T ki ngā wawata o ngā whakahaere Māori?**
	+ **ka puta i tō kaupapa ngā RS&T hāngai anamata ki te kaupapahere a Vision Mātauranga?**

**Kaua e whakauru kuputoro, whakaahua, ataata, oro rānei.**Whakaurua tō whakautu ki konei... |
| * 1. **Hōtaka Mahi**

**Ka whakatakoto i te hōtaka mahi ngā mahi ka tūpono kawea ake hei te roanga o te kaupapa. Ka whakaatu i te pai o tō whakamahere i te kaupapa, ā, ka pēhea te whakamahia e mātou ki te aroturuki i te tutukitanga o ngā kawenga o tō kaupapa hei te wā o te aromatawaitainga o tō ahunga me ngā pūrongo whakamutunga.****Ka uru ki tō hōtaka mahi tētahi Tauākī Pāpātanga me ngā Whāinga Rangahau, otirā me whakaata ēnei i ngā āhuatanga matua me ngā whāinga o te kaupapa, te raupapatanga me te angawā.*** + **Ko te Tauākī Pāpātanga he whakamārama o ngā pāpātanga taumata nui, ngā putanga rānei o te hōtaka mahi. Kotahi anake te Tauākī Pāpātanga o tō hōtaka mahi.**
	+ **Ko ngā Whāinga Rangahau he whāinga ka taea te ine, pēnei i ngā hātepe matua, ngā wāhanga, ngā whāinga rānei e tutuki ai te Tauākī Pāpātanga. Ko ngā Whāinga Rangahau, he mea e taea ana te ine, he takahanga motuhake, ehara i te taumata kokenga noa iho. Me whai rā kawenga puta noa i te wā o te kaupapa, otirā kaua e whakaritea katoatia kia tū hei te rā mutunga.**
	+ **Me pēnei te whakatakoto i tō hōtaka mahi.**

**Mō te Tauākī Pāpātanga:*** + **He taitara whakaahua i ngā mahi**
	+ **He kōrero whakamārama āmiki**
	+ **Te rā tīmata me te rā mutunga. Me ōrite ēnei rā ki te rā tīmata me te rā mutunga o te kirimana.**
	+ **Kia kotahi, neke atu rānei ngā Whāinga Rangahau.**

**Mō ia Whāinga Rangahau, me tuhi:*** + **He taitara whakaahua i ngā mahi**
	+ **He kōrero whakamārama āmiki**
	+ **Te rā tīmata me te rā mutunga. Me hōrapa ngā rā mutunga puta noa i te hōtaka mahi, otirā, me kaua e mutu katoa i te rā mutunga o te kirimana. Me kaua ngā rā mutunga e hipa i te rā mutunga o te Tauākī Pāpātanga.**

Whakaurua ō whakautu ki konei... |
| * 1. **Ngā putanga kirimana taumuri**

**I te 100 kupu, iti iho rānei, mō ia angawā i raro (300 kupu te tapeke), whakamāramatia ngā hua wā-roa e matapaetia ana o te hōtaka mahi, ā, me te pānga o ēnei ki tō whakahaere:*** + **kotahi tau i muri i te mutunga o te hōtaka**
	+ **e rua tau i muri i te mutunga o te hōtaka**
	+ **e toru tau i muri i te mutunga o te hōtaka**

**Kaua e whakauru whakaahua ki tō urupare.**Whakaurua tō whakautu ki konei... |

### Wāhanga 5: Ngā marohitanga o mua

|  |
| --- |
| * 1. Te Tahua o Te Pūnaha Hihiko: Vision Mātauranga **o mua**

**I te 300 kupu, iti iho rānei, kōrero mai mēnā i angitu te rōpū whakahaere Kirimana, te rōpū Rangapū rānei ki tētahi huringa haumi o** Te Tahua o Te Pūnaha Hihiko: Vision Mātauranga **i mua.****Mēnā kāore i whiwhi pūtea mai i** Te Tahua o Te Pūnaha Hihiko: Vision Mātauranga**, me tuhi i te "Kāore He Pānga".****Mēnā kua whiwhi pūtea i mua, kōrerotia mai te nui o ngā marohitanga angitu ki** Te Tahua o Te Pūnaha Hihiko: Vision Mātauranga **mai i ō rōpū katoa. Ā, mō ia marohitanga, kōrerotia mai:*** + **te ID kirimana,**
	+ **te hāngai o te kaupapa o mua ki tēnei marohitanga,**
	+ **te huringa tuku pūtea (tau) o** Te Tahua o Te Pūnaha Hihiko: Vision Mātauranga**, ā,**
	+ **me te aronga o te kaupapa me tōna putanga.**

**Mēnā he nui ake i te rima te tapeke o ngā tono angitu mai i ō rōpū katoa, me whakauru i ngā mōhiohio o ngā marohitanga e rima e tino hāngai ana ki tēnei marohitanga.**Whakaurua tō whakautu ki konei... |

### Wāhanga 6: Te ranga

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * 1. **Te ranga mahi**

Mā te whai i tēnei tūtohi hei tauira, whakamāramatia ngā kaimahi matua ka whai wāhi ake i ia tau whiwhi pūtea, me te tuku i ngā Tūranga Ukiuki (FTE) me ngā tātai pūmanawa.Whakamāramatia mai te āhuatanga ki tō ranga mahi:* + Ngā pūkenga me ngā wheako ki ēnei momo kaupapa.
	+ Te āheinga ki te tūhono ki te hunga whai pānga.

Tauira Tūtohi Ranga

|  |  |  |  |  |  |  |
| --- | --- | --- | --- | --- | --- | --- |
| Tūranga  | Ingoa Katoa | CV | FTE | Wāhitau Īmēra | Kua tonoa ki te rēhita, te takiuru iD ORCID hoki/rānei | Kua tonoa ki te rēhita me te whakauru Kanorau |
| \*Kairangahau Matua | *Whakature* | *Āe* | *Whakature* | *Whakature* | *Āe* | *Āe* |
| Tangata hira | *Whakature* | *Āe* | *Whakature* | *Whakature* | *Āe* | *Āe* |
| \*Ika tauhou | *Whakature* | *Āe* | *Whakature* | *Whakature* | *Āe* | *Āe* |
| Tētahi atu | *Kōwhiringa* | *Kāo* | *Whakature* | *Kāore e hiahiatia* | *Kāo* | *Kāo* |

**Kia aro ki ngā tūranga whakature (\*). Me whakaingoa i tētahi kairangahau Matua, neke atu rānei, me tētahi Ika tauhou, neke atu rānei (mēnā e tono ana ki te Kaupapa Ika Tauhou). Mēnā e tono ana ki te Kaupapa Tūhono kaua e whakauru i ngā tāngata Ika Tauhou.****Whakamārama o ngā Tūranga Matua:****Kairangahau matua:** ngā mema e whai wāhi ana ki te rangahau, he hira ōna mōhiotanga ki te angitu o te kaupapa, tērā pea nō te rōpū whakahaere kirimana, nō whakahaere rangapū rānei. Me whakaingoa tētahi Kairangahau Matua, neke atu rānei.**Tangata hira:** he tangata takitahi me tētahi tūranga hira i roto i te kaupapa. Hei tauira, ngā kaiāwhina rangahau, te kaiwhakahaere o te kaupapa, te kaiwhakahaere o te kirimana.**Ika tauhou:** he kairangahau whai pūkenga, wā ukiuki, wā hamanga rānei nō tētahi whakahaere Rangahau, he kairangahau motuhake rānei, ka uru ki tētahi whakahaere Māori; whakawhiti rānei.**Tētahi atu**: he tūranga hira kāore i uru ki ētahi o ngā wāhanga i runga nei.**CV:*** + Mō ngā mema o te ranga kāore te CV e tino kapo ake i tana tūnga, i ōna pūkenga rānei, pēnei i te kaumātua, te kaipupuri mātauranga rānei, tēnā tukua mai he whakarāpopoto o ōna mōhiotanga me ngā wheako hāngai o mua.
	+ Ehara i te mea me ū ngā VC ki te tātauira aro whānui mō te Rangahau, te Pūtaiao me te Auaha (RS&I) o Aotearoa.

**FTE(Tūranga Wā-Ukiuki)*** + Ka whakaurua te pūmautanga wā o ia mema o te ranga hei FTE. Hei tauira, ko te FTE 1, ko ngā haora mahi wā-ukiuki a te kaimahi.
	+ Mēnā ko te tapeke FTE o te kirimana, kei raro i te 0.5, me tuku mōhiohio ka pēhea te whakatutuki i te hōtaka mahi.

**Te Tono ki te rēhita, te takiuru iD ORCiD hoki/rānei:*** + Me tono rawa ngā kairangahau Matua, ngā Tāngata ira me ngā Ika tauhou ki te rēhita mō tētahi iD ORCiD.
	+ Ehara i te mea he whakature te rēhita. Mēnā kua whiwhi kē tētahi i te iD ORCiD, kāore ia e mate ki te rēhita.
	+ Mō ētahi atu mōhiohio mō te iD ORCiD me te āhua o tā mātou whakamahi i te iD ORCiD, e wātea ana ki konei [MBIE webpage](https://www.mbie.govt.nz/science-and-technology/science-and-innovation/research-and-data/orcid-id/).

**Te Tono ki te rēhita me te whakauru raraunga Kanorau:*** + Hei wāhanga o tā mātou kaupapahere kanorau, ka tonoa ngā Kairangahau matua, ngā Tāngata hira me ngā Ika tauhou katoa ki te rēhita motuhake ki te Tomokanga IMS me te tāuru i ō rātou raraunga kanorau hei wāhanga o tā rātou kāhua.
	+ Ka taea e koe te whakaoho i tētahi tono rēhita kia tukua ki ngā mema o te ranga i te wā ka tāuru koe i ngā mōhiohio mō te ranga mahi hei te wā tono. Kia rēhitatia, ka whiwhi īmēra me ngā mōhiohio o te uru atu me te whakahaere i tā rātou kāhua. Mō ētahi atu mōhiohio, haere ki tētahi [aratohu whārangi kotahi](https://www.mbie.govt.nz/dmsdocument/2032-collecting-diversity-information-pdf) e wātea ana hoki ki tā mātou [whārangi IMS](https://www.mbie.govt.nz/science-and-technology/science-and-innovation/funding-information-and-opportunities/process/ims/).

E kore mātou e tuku pūtea mō ngā utu ā-tau a ngā kaimahi kaunihera engari ka tuku pūtea pea mō ētahi atu utu e pā ana ki tā rātou whai wāhitanga.Whakaurua ō whakautu ki konei... |
| * 1. **Ngā whakaritenga whakaruruhau a te Kaupapa Ika Tauhou**

**Ka whai wāhi anake ki ngā marohitanga Kaupapa Ika Tauhou anake. I te 300 kupu, iti iho rānei:*** + **tukua mai te(ngā) ingoa o te(ngā) ika tauhou me te whakahaere ka nōhia e te (ngā) ika tauhou**
	+ **tukua mai te (ngā) ingoa me te(ngā) whakahaere o te(ngā) tangata ka noho hei kaiwhakaruruhau i te ika tauhou.**

**Whakamāramatia ngā whakaritenga whakaruruhau ka whakamahia ki te tautoko i te(ngā) tangata e kawe ana i te hōtaka mahi hei wāhanga o te tūranga ika tauhou.**Whakaurua tō whakautu ki konei... |

### Wāhanga 7: Mahere pūtea

|  |
| --- |
| * 1. **Tapeke o te Pūtea MBIE e tonoa ana**

**Tautuhia te tapeke o te pūtea e tonoa ana i a mātou (hāunga te GST).****Mō ia marohitanga me te hōtaka mahi:*** + **atu ki te kotahi tau te roa, ko te pūtea mōrahi mō ia marohitanga angitu he $150,000 (hāunga te GST)**
	+ **Kei waenga i te kotahi me te rua tau, ko te pūtea mōrahi mō ia marohitanga angitu he $250,000 (hāunga te GST).**

Whakaurua tō whakautu ki konei... |
| * 1. **Pūtea-taupuhi**

**Mēnā e riro ana he pūtea-taupuhi(e tētahi o ngā whakahaere), tēnā kōrero mai:*** + **te ingoa o te whakahaere**
	+ **mēnā he moni, he whakaaro rānei te pūtea-taupuhi**
	+ **te nui o te pūtea i whakaratoa i ia tau (hāunga te GST).**

Whakaurua tō whakautu ki konei...Ko te **pūtea-taupuhi ā-moni**, he moni ka riro mai i tētahi whakahaere, e tāpae hāngai ana ki tō marohitanga. Ko tēnei moni:* + kāore e uru ngā moni i whiwhi koe i mua i te rā tīmata, i muri rānei i te rā mutunga o te kaupapa
	+ me noho waiwai ki te whakatutukitanga o te hōtaka mahi, ā, me moni motuhenga ka haere ki te kaupapa kua marohitia
	+ ehara i te moni i ahu mai ai tētahi moniwhiwhi, ā, kāore hoki e taea te whakahoki ki te kaituku.

Ko te pūtea-taupuhi ā-whakaaro, he tāpaetanga ehara i te moni, e whai wāhi hāngai ana ki tō marohitanga. Ka uru ki tēnei te whakamahinga taputapu, wā kaimahi, āheinga rānei ki ngā raraunga. Ko te uara o te pūtea-taupuhi ā-whkaaaro, me rite ki te utu tonu ka tau ki te kaituku pūtea, i te nuinga o te wā. Mēnā e tika ana, ka taea te āwhiwhi i te uara mā te whakamahi i te utu ake o te rawa, o te ratonga rānei i runga i ngā tohutohu a te kaiwhakarato, ā, mēnā rānei ehara i te mea ka tauhokona, me āwhiwhi i te nama ka tau ki te kaiwhakarato o te tuku i taua rawa, ratonga rānei ki a koe. |
| * 1. **Te Tuku Kirimana-iti**

**Mō ia tau whiwhi pūtea, whakarārangitia ngā ingoa o ngā kaikirimana-iti nō ētahi atu whakahaere i tīkina e koe hei whakatutuki i tō rangahau kua marohitia, me te nui o te utu (hāunga te GST).**Whakaurua tō whakautu ki konei... |
| * 1. **Mahere pūtea**

Mā te whai haere i te tūtohi hei aratohu, tukua mai te mahere p`1utea mō tō kaupapa mō ia tau o te kaupapa. Me mārama te whakaatu i te whakapaunga o ngā pūtea MBIE kua tonoa, me ngā pūtea-taupuhi, hei utu i ngā nama o te kaupapa. Tēnā whakakīhia te mahere pūtea mō ngā tau katoa o te kaupapa:**Tauira Tūtohi Mahere Pūtea** Whakamahia tēnei tūtohi ki te whakarite me te waihanga i tō mahere pūtea. Kaua e whakauru i te GST ki ngā uara katoa.

|  |  |  |  |
| --- | --- | --- | --- |
| Tūemi Mahere Pūtea |  | Ngā tapeke-iti*(hāunga te GST)* | Tapeke o te Kaupapa |
| Ngā wāwāhitanga  |
|  |  |  | 0.00 |
| Moniwhiwhi | Pūtea kua tonoa | 0.00 | 0.00 |
| Pūtea-TaupuhiHei tauira, ngā tāpatanga rauemi | 0.00 |
| Ngā whakapaunga |  | 0.00 |
| Ngā utu kaimahi | 0.00 |
| 1 Ngā hāereere - hei tauira, ngā rerenga me ngā waka rīhi, ara atu. | 0.00 |
| Ngā Utu Whakahaere | 0.00 |
| Ngā whakatange (hei tauira, ngā tānga, ngā taputapu tuhituhi, te hoko/rīhi taputpau) | 0.00 |
| Te tuku kirimana-iti | 0.00 |

1 Me kaua ngā utu hāereere e hipa i te 25% o te mahere pūtea.Kāore te tahua e aro ki te pikiutu turipū hei te roanga o te wā o te kirimana.**Tapeke Matua:** ka tātaitia tēnei hei moniwhiwhi (pūtea kua tonoa + pūtea-taupuhi) tangohia ngā whakapaunga. Me ōrite tēnei ki te kore. |

### Wāhanga 8: Ētahi atu mōhiohio

|  |
| --- |
| * 1. **Mana Whakairo Hinengaro**

**Mēnā ka hua ake i ngā rangahau a tō hōtaka mahi ētahi mana whakairo hinengaro, tukua ngā taipitopito o tō mahere whakahaere mana whakairo hinengaro. Ka kore ana e hua mai he mana whakairo hinengaro i tō marohitanga, tēnā tuhia te "Kāore He Pānga".****Mō ētahi atu mōhiohio, tirohia ngā mōhiohio tiaki mana whakairo hinengaro kei** [business.govt.nz](https://www.business.govt.nz/)**.**Whakaurua tō whakautu ki konei... |
| * 1. **Whai Tikanga ki te Māori**

**Tēnā whakaūngia te whāi wāhitanga nui a tō tono ki te rangahau me te auaha Māori.****Tēnā tohua te ōrau o te whai wāhitanga nui a tō marohitanga ki te rangahau me te auaha Māori (me rite te tapeke ki te 100%).**

|  |  |
| --- | --- |
| Kāore i tino whai pānga ki te Māori, e whai wāhi rānei te Māori 0% | 0% |
| He whai pānga nui ki te Māori 0% | 0% |
| Ngā rangahau e whai wāhi ai te Māori 0% | 0% |
| Te rangahau me te Māori kei te pūtake 0% | 0% |
| Rangahau Kaupapa Māori 0% | 0% |
| Tapeke  | 100% |

 |
| * 1. **Ngā pānga taharua**

**Me whakapuaki i ngā tūpono pānga taharua, ā, me te take. Tērā pea ka whai wāhi ngā tūpono pānga taharua ki ngā Kaiaromatawai, ki tētahi wāhanga rānei o MBIE e whai wāhi atu ana koe.**Whakaurua tō whakautu ki konei... |
| * 1. **Ngā herenga matatika me te waeture motuhake e pā ana ki ngā take matatika Kararehe.**

**E hiahiatia ana ngā whakaaetanga matatika, waeture rānei/hoki e tutuki ai te hōtaka mahi?****Mēnā he āe, kua rapua ēnei, kua riro mai rānei, ā, he aha te take e hiahiatia ana ēnei?****Ki te kore e whai pānga ngā herenga/whakaaetanga matatika, waeture rānei ki tō marohitanga, tēnā tuhia "Kāore He Pānga".****Mēnā kāore anō kia riro mai ngā whakaaetanga, whakamōhio mai āhea e riro mai ai, ā, ka pēhea hoki e riro mai ai.****Nōu te haepapa ki te whakatutuki i ngā herenga matatika me te waeture katoa e pā ana ki tō marohitanga rangahau. Me whakauru ngā utu e pā ana ki te whakatutuki i ēnei herenga ki roto i tō mahere pūtea (i raro i a "Ētahi atu whakapaunga"). Ina tatū ētahi tōroatanga nā tō kore e rapu, e whakarite rānei i ngā whakaaetanga tika, tērā pea ka puritia ngā pūtea, ka tangohia, ka whiriwhirihia anō rānei.**Whakaurua tō whakautu ki konei... |

## Ngā kaupapahere me ngā ture me ngā here tuku pūtea a MBIE

Mā te tuku tono, e whakaae ana koe ki ngā kaupapahere, me ngā ture me ngā here tuku pūtea a MBIE. E kore tēnei arawātea tuku pūtea, e kore hoki tētahi atu kirimana ka hua ake i te tukanga tono e hanga whakaaetanga rangapū i waenga i a MBIE me te Kaitono.

### Ngā kaupapahere tuku pūtea

E whakaatu ana ā mātou kaupapahere tuku pūtea i tō mātou takohanga ki:

* te arāwātea tōkeke, ōrite hoki mā te katoa, kia uru mārika ki te pūnaha pūtaiao.
* te whakarite tutuki i ngā raraunga pūtaiao ka hua ake i ngā haumitanga, ngā manako mōkito o te whakahaere pai i ngā raraunga, me te wātea ki te iwi tūmatanui.

Mō ētahi atu kōrero tirohia tā mātou pae tukutuku [Agencies, policies and budget initiatives](https://www.mbie.govt.nz/science-and-technology/science-and-innovation/agencies-policies-and-budget-initiatives/).

### Ngā ture me ngā here tuku pūtea

1. Ahuwhānui

1.1 He whiriwhiri-kore ngā ture me ngā here, ā, kaua e tuku urupare. Ko ngā kaitono katoa ka tuku marohitanga, ka kīia e mātou kua whakaae ki ngā ture me ngā here Tono Marohitanga, kāore nei he tāpuitanga, he taurangitanga rānei.

1. Ngā whakatewhatewha me te whirinaki ki ngā mōhiohio

2.1 Me mātai e koe tēnei Tono Marohitanga me ngā tuhinga katoa i tohutorotia e tēnei Tono Marohitanga, ā, me whakahaere i ngā whakatewhatewha e tika ana, i mua i te tuku marohitanga. Ki te māharahara koe ki te tikanga o tētahi wāhanga o tēnei Tono Marohitanga, me whakatakoto rawa koe i roto i tō marohitanga te whakamāoritanga, me ngā whakaarotanga i whakamahia e koe.

2.2 E kore a MBIE e noho papanga (ā-kirimana, ā-tūkino, tae atu ki te tōtōā, tētahi atu rānei) ki tētahi atu e whirinaki ana ki ngā mōhiohio i whakaratoa e MBIE, e tētahi atu mā MBIE rānei, i roto i tēnei Tono Marohitanga, e hono ana rānei ki te Tono Marohitanga.

1. Te whirinakitanga a ngā kaitono

3.1 Ko ngā mōhiohio katoa kei tēnei Tono Marohitanga, i tukua rānei ki a koe e MBIE, ko tōna kaupapa he āwhina i a koe ki te whakarite i tō marohitanga. Kua nanaiore a MBIE ki te whakarite i te pono o aua mōhiohio. Engari kāore anō i manatokotia motuhaketia, ā, e kore pea e hou rawa.

1. Te whirinakitanga a MBIE

4.1 Tērā pea ka whirinaki a MBIE ki āu tauākī katoa i tō marohitanga, tae atu ki ngā whakawhiti kōrero, whiriwhiri kōrero hoki ki a MBIE me āna āpiha. Mēnā ka whiwhi pūtea tētahi marohitanga i a MBIE, ka whakaurua pea aua tauākī ki tētahi Whakaaetanga Hōtaka Mahi.

4.2 Me whakarite koe i te tika o ngā mōhiohio katoa ka tukuna e koe ki a MBIE. Kāore he takohanga a MBIE ki te hihira i tētahi marohitanga mō ngā hapa, ngā mahuetanga, ngā hēnga rānei. Me wawe tō whakamōhio i a MBIE kia mōhio koe ki ētahi hapa, mahuetanga, hēnga rānei i tō marohitanga, i roto rānei i ētahi mōhiohio āpiti i tukuna e koe.

1. Ngā whakapoapoa

5.1 Me kaua koe e tuku whakapoapoa, ahakoa he aha, ahakoa hāngai, tāhapa rānei, ki tētahi kaiaromatawai o te pae, tētahi āpiha, kaimahi, kaitohutohu, tētahi atu māngai rānei a MBIE, e hono ana ki ēnei Tono Marohitanga.

5.2 Ka mau tonu ngā whakawhiti kōrero o ia rā (e pā ana ki te whiwhi pūtea i raro i ngā whakaritenga o te wā nei i waenga i a MBIE me tō rōpū) ki ngā kaiwhakapā kua whakaingoatia. Engari hei te wā o te tukanga Tono Marohitanga, me kaua koe e whakamahi i ngā kaiwhakapā o ia rā ki te patipati, ki te kōrero i ngā taipitopito o tēnei Tono Marohitanga, tētahi atu tono rānei e whakaaro ana koe ki te tuku, ki tētahi tangata i MBIE, āna āpiha rānei, tae atu ki ngā kaiaromatawai o te pae.

1. Te mana pupuri me te mana hinengaro

6.1 Ka noho tonu te mana pupuri ki a MBIE o tēnei Tono Marohitanga me ētahi atu tuhinga ka whakaratoa e MBIE ki a koe. Ko te manatā katoa, me ētahi atu mana kei tēnei Tono Marohitanga, me ētahi atu tuhinga, mōhiohio rānei i whakaratoa ki a koe, ki tētahi atu tangata rānei e MBIE, e tētahi atu mō MBIE rānei e hono ana ki tēnei Tono Marohitanga, ka noho tonu, ka puritia tonu i ngā wā katoa, e MBIE, e ōna kaituku raihana rānei.

6.2 Ka tono pea a MBIE, ahakoa te wā, te whakahokinga wawe o ngā tuhinga katoa i whakaratoa ki a koe, me ngā tāruatanga. Me tautuku wawe koe ki tētahi momo tono pēnei.

6.3 Ko ngā marohitanga me ngā mōhiohio ka tukua e koe ki a MBIE, ka noho hei pupuritanga nā MBIE, ā, e kore pea e whakahokia ki a koe. E kore te mana pupuri o te Mana Hinengaro o tētahi marohitanga e riro kia MBIE. Engari, i te wā e tuku ana i te marohitanga, e tuku ana koe i te raihana tohakore-kore, whakawhitinga-kore, mutunga-kore hoki ki a MBIE ki te pupuri, te whakamahi, te whāki me te tārua i tō marohitanga, mō ngā take katoa e pā ana ki tēnei tukunga Tono Marohitanga.

6.4 Mā te tuku marohitanga, ka oati koe e kore e takahia ngā mana hinegaro o tētahi atu, i tō whakaratonga ki a MBIE o ngā mōhiohio kei roto i tō marohitanga, ā, me te whakamahinga a MBIE mō ngā take arotake i tō marohitanga, me ngā whiriwhiri i muri iho.

1. Matatapu

7.1 Ka whāia e kōrua ko MBIE ngā hātepe whaitake ki te tiaki i ngā Mōhiohio Matatapu, i raro i te kōwae 7.3, me te kore e whakatepe i ētahi āhuatanga matatapu i whakaaetia i waenga i a rāua, e kore e whākina ngā Mōhiohio Matatapu ki tētahi atu, ki te kore tētahi atu rōpū e whakaae ā-tuhi.

7.2 Kā āhei kōrua ko MBIE ki te whāki Mōhiohio Matatapu ki tētahi atu tangata e whai wāhi hāngai ana ki te tukanga Tono Marohitanga mōna, pēnei i ngā āpiha, ngā kaimahi, ngā mātanga, ngā kaikirimana, ngā kaitohutohu ngaio, ngā mema pae arotake, ngā hoa rangapū, ngā tumuaki, ngā kaitohutohu rānei, engari mō te kaupapa anake o te whai wāhi ki ngā Tono Marohitanga.

7.3 E whakaae ana koe ko ngā takohanga a MBIE i raro i te kōwae 7.1 ka tau ki raro i ngā herenga kua whakatauhia e te Official Information Act 1982 (OIA), te Privacy Act 2020, ngā tikanga pāremata, tikanga kaupapa ā-ture hoki, me ētahi atu takohanga i raro i te ture. I te wā ka whiwhi a MBIE i tētahi tono OIA e pā ana ki ō Mōhiohio Matatapu, ka kōrero a MBIE ki a koe me te tono pea kia whakamāramatia he aha koe i kī ake he matatapu, he matatapu ā-arumoni rānei ngā mōhiohio.

1. Te tukanga marohitanga

8.1 Ahakoa ētahi atu whakaritenga i tēnei Tono Marohitanga, ka puritia tonutia e MBIE ēnei motika:

* Ka whakarerekē pea, ka whakatārewa, ka whakakore, ka tuku anō hoki/rānei ngā Tono Marohitanga, tētahi wāhanga rānei o ngā Tono Marohitanga.
* Tērā pea ka panoni a MBIE i tētahi wāhanga ōkiko o ngā Tono Marohitanga (tae atu ki te rā) i runga i te tikanga ka whakamōhio wawe i a koe, e taea ai e koe te urupare ki taua huringa.
* He wā anō, ka whakaaetia e MBIE tētahi tono tōmuri, mēnā ka whakatau ia, kāore he whakatakētanga ōkiko ki ētahi atu kaitono.
* Tērā pea ka whakawātea a MBIE i ngā tīwekaweka, i ngā herenga rānei o roto, i te wā rānei o te tukanga Tono Marohitanga, i te wā ka whakaaro a MBIE he tika, he whaitake hoki kia pērā.
* E kore pea tō marohitanga e whakaaetia kia whiwhi pūtea.
* Tērā pea ka ākiritia ngā tono katoa, ētahi noa iho rānei.
* Tērā pea ka whakaaetia tō marohitanga katoa, ko ētahi wāhanga noa iho rānei.
* Ko ngā mōhiohio ka tukuna e koe ki a MIE i roto i tō marohitanga, ka puritia pea, ka whakakorea rānei.
* Ka taea te rapu whakamahukitanga i tētahi(ētahi) kaitono e pā ana ki tētahi take e hono ana ki te tukanga Tono Marohitanga.
* Ka taea te whakapā atu ki tētahi(ētahi) kaitono, ā, tērā pea ka kauparea tētahi atu kaitono, i tētahi wā, i mua, i muri rānei i te whakaaetanga (mēnā rā) o ngā marohitanga.
* Tērā pea ka whakakore a MBIE, e kore rānei e whai whakaarotia, ngā tuhinga e pā ana ki tō marohitanga i tukuna mai e koe, māna, nāu i tono motuhake kia tirohia.
* Kei a MBIE te tikanga o te whakahaere i tēnei tikanga Tono Marohitanga.
1. Kāore he takohanga ā-kirimana e hua ake

9.1 Kāore he kirimana, ētahi atu takohanga ā-ture rānei e pupū ake i waenga i a koutou ko MBIE, e pā ana ki tēnei Tono Marohitanga, tēnei tukanga Tono Marohitanga rānei, kia waitohua rānō tētahi kirimana ōkawa e koutou ko MBIE.

9.2 Ehara tēnei Tono Marohitanga i te tāpaetanga nā MBIE ki te tuku pūtea ki a koe, ki te kuhu rānei ki tētahi whakaaetanga me koe. Ehara te tono, me te taetanga o ngā marohitanga te tohu o tētahi takohanga i runga i a MBIE ki te tuku kirimana mō ngā tono pūtea i tō marohitanga. E kore a MBIE e herea, ahakoa pēhea, kia mana rā anō tētahi kirimana.

9.3 E kore a MBIE e tuku whakaahuatanga, e tuku pūtāhui rānei i roto i tēnei Tono Marohitanga.

9.4 E kore a MBIE e noho here i ngā whakawhitinga kōrero ā-waha hei te wā o te tukanga Tono Marohitanga, otirā kei raro kē i ngā ture o tēnei Tono Marohitanga.

1. Kirimana tukanga kore

10.1 Ahakoa tētahi atu whakaritenga i roto i tēnei Tono Marohitanga, tētahi atu tuhinga rānei e pā ana ki tēnei Tono Marohitanga, ehara te tukunga o tēnei Tono Marohitanga i tētahi mea e here ā-ture ana i a MBIE kia kuhu, kia whai rānei i te tukanga e takoto ana i roto i tēnei Tono Marohitanga, ki te aromatawai rānei i tō marohitanga, ki te kuhu rānei ki ngā whiriwhiri kōrero, whakaritenga kirimana rānei ki a koe.

10.2 Hei kaupare atu i te rangirua, kāore tētahi kirimana ā-tukanga e ara ake i roto i tēnei tukanga Tono Marohitanga.

1. Kaupare papanga

11.1 E kore a MBIE, ētahi atu mema pae aromatawai rānei, ngā āpiha, ngā kaimahi, ngā kaitohutohu, ētahi atu māngai rānei e noho papanga (ā-kirimana, ā-tūkino, tae atu ki te tōtōā, tētahi atu rānei) mō ētahi tūkino, tāhapa rānei, whakapaunga, ngaromanga, ētahi atu utu rānei (tae atu ki ngā utu ā-ture) i pā ki a koe, ō hoa, tētahi atu tangata rānei e hono ana ki tēnei tukanga Tono Marohitanga, tae atu ki ēnei, i raro, ā, me ētahi atu:

* te tukanga aromatawai
* te whakaritenga o tētahi marohitanga
* ngā whakatewhatewha i te kaitono, ā te kaitono rānei
* te whakamutu kirimana
* te whakaaetanga, te whakakorenga rānei o tētahi ākiritanga o tētahi marohitanga
* te tārewatanga, te whakakorenga rānei o te tukanga i whakaarotia i roto i tēnei Tono Marohitanga,
* ngā mōhiohio rānei i tukua, kāore rānei i tukua ki tētahi kaitono.

11.2 Mā te whai wāhi ki tēnei tukanga Tono Marohitanga, e whakawātea ana koe i ō motika ki te tuku kerēme mō MBIE. I te mea kāore e taea te karo ngā hononga ā-ture i waenga i a koutou ko MBIE i raro i te ture, ko te papanga a MBIE ka whāitihia ki te $1.

11.3 E kore tētahi mea i roto, i tohua rānei i roto, i ara ake rānei i roto i tēnei Tono Marohitanga, ētahi atu whakawhiti kōrero rānei ki tētahi kaitono, e whakamāramatia ai hei tohutohu ā-ture, ā-pūtea, tētahi atu momo tohutohu rānei.

1. Ngā utu me ngā whakapaunga

12.1 Kāore a MBIE e haepapa ana ki ngā utu, ngā whakapaunga rānei i utua e koe ki te whakariterite i tētahi tono.

1. Te ture whakahaere me te mana whakatau ture

13.1 Ka whakamāramatia tēnei Tono Marohitanga i runga anō i te mana whakahaere o te ture o Aotearoa, ā, e whakaae ana koe ki te tuohu ki te mana whakatau ture motuhake o ngā kōti o Aotearoa, i roto i tētahi tohenga e pā ana ki tēnei Tono Marohitanga, tētahi atu marohitanga rānei.

1. Te whāki mōhiohio

14.1 Ka tuku tūmatanuitia e MBIE ēnei mōhiohio e whai ake nei:

* Te ingoa o te marohitanga
* Te ingoa o te Kaitaurima angitu (te rōpū kirimana)
* Ngā ingoa o ngā rōpū Rangapū katoa
* Te tauākī tūmatanui (kei roto i te marohitanga)
* Ngā tauākī tūmatanui i roto i ngā pūrongo Kokenga, te pūrongo Whakamutunga hoki/rānei (mēnā ka whiwhi pūtea)
* Te tapeke o te pūtea i tukuna
* Te tau kirimana (mēna i whiwhi pūtea)
* Ngā rā tīmata, rā mutu hoki o te kirimana (mēnā i whiwhi pūtea)
* Te tūnga o te kirimana (mēnā i whiwhi pūtea)

14.2 E tono ana a MBIE kia kaua koe e tuku pānuitanga pāpāho, ētahi atu mōhiohio rānei e pā ana ki te tukanga e takoto ana i tēnei Tono Marohitanga, te tukunga, te whakaaetanga rānei o tētahi marohitanga mā tētahi ara tūmatanui, ki te kore koe e whakamōhio wawe i a MBIE.